Swartnooi - Wikipedia
Spesie: M. niger
Diacope macolor (Lesson, 1827)
Die Swartnooi (Macolor niger) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by Sodwanabaai. In Engels staan die vis bekend as die Black and white snapper.
Die volwasse vis is grys tot swart en daar is verspreide blou strepe op die kop van pas gevangde visse. Die onvolwasse vis is hoofsaaklik wit met die vinne en aangrensende gedeeltes van die lyf wat swart is. Die kop is wit met 'n vertikale swart streep oor die oë. Die punt van die snoet is ook swart. Ouer onvolwasse visse word swart aan die bokant. Die vis word tot 75 cm lank.
Die vis leef in koraal- en rotsriwwe in water wat 5–90 m diep is alhoewel hulle gewoonlik in water van minder as 30 m voorkom. Hulle vreet ander visse, skaaldiere en soöplankton en leef in skole saam. Dit is 'n gewilde eetvis.
↑ Bleeker P., 1860. Dertiende bijdrage tot de kennis der vischfauna van Celebes (Visschen van Bonthain, Badjoa, Sindjai, Lagoesi en Pompenoea). Acta Soc. Sci. Indo-Neerl. v. 8 (art. 7). 1-60.
Ontsluit van "https://af.wikipedia.org/w/index.php?title=Swartnooi&oldid=1575741"
Die bladsy is laas op 25 Julie 2017 om 07:51 bygewerk.